stanford-oval/wikipedia huggingface dataset:
กรมสรรพาวุธทหารบก
ประวัติ

กิจการสรรพาวุธและหน่วยงานที่เกี่ยวข้องได้เกิดขึ้นเป็นเวลาหลายร้อยปีก่อนที่จะมีการก่อตั้งกรมสรรพาวุธขึ้นในปี พ.ศ. 2445 โดยมีพระยาสโมสรสรรพการเป็นเจ้ากรมสรรพาวุธคนแรก
ปี พ.ศ. 2560 กรมสรรพาวุธทหารบกเป็นผู้จัดซื้อรถรบทหารราบวีเอ็น-1 จากประเทศจีน และปีเดียวกันนี้ กรมสรรพาวุธทหารบกได้ร่วมกับกรมสอบสวนคดีพิเศษ (ดีเอสไอ) พัฒนาซอฟต์แวร์ในห้องซิมูเลเตอร์ฝึกยิงปืน เพื่อจำลองสถานการณ์ปะทะคนร้ายให้มีความชำนาญยิ่งขึ้น
เดือนสิงหาคม พ.ศ. 2561 กรมสรรพาวุธทหารบกได้ร่วมให้คำแนะนำในการเก็บกู้ระเบิดยักษณ์สมัยสงครามโลกครั้งที่สอง ที่พบใต้แม่น้ำ จังหวัดราชบุรี ส่วนเดือนกันยายน ปีเดียวกันนี้ กรมสรรพาวุธทหารบกได้เป็นโจทก์ฟ้องบริษัทตัวแทนจำหน่ายจีที200 ที่มีพฤติการณ์ฉ้อโกง
เดือนกันยายน พ.ศ. 2562 ทหารจากกรมสรรพาวุธทหารบกเข้าร่วมพิธีรับมอบยานลำเลียงพลทหารราบเอ็ม 1126 จากสหรัฐ และปี พ.ศ. 2563 ได้มีการเผยแพร่เอกสารของกรมสรรพาวุธทหารบก ในโครงการจัดซื้อรถยานเกราะสไตรเกอร์ติดอาวุธ 50 คัน ซึ่งต่อมามีการชะลอโครงการ เพื่อตัดงบประมาณไปกู้วิกฤตการระบาดทั่วของไวรัสโคโรนาในประเทศไทย พ.ศ. 2563
เหตุระเบิด

กรมสรรพาวุธทหารบกเคยประสบเหตุร้ายจากแรงระเบิดเมื่อเดือนพฤศจิกายน พ.ศ. 2523 โดยเกิดเหตุคลังแสงระเบิดในโรงงานผลิตจรวด ที่กรมสรรพาวุธทหารบก เขตบางซื่อ แรงระเบิดรัศมีไกล 3 กิโลเมตร ส่งผลให้มีผู้เสียชีวิต 38 คน (บางแหล่งระบุ 40 คน หรือมากกว่านั้น) และได้รับบาดเจ็บถึง 350 คน
ส่วนเดือนมกราคม พ.ศ. 2555 ได้เกิดเหตุระเบิดที่กองคลังแสง กรมสรรพาวุธทหารบก อำเภอพยุหะคีรี จังหวัดนครสวรรค์ เนื่องด้วยสภาพอากาศที่ร้อนจัด ขณะอยู่ในขั้นตอนการตัดแยกระเบิด โดยเหตุการณ์ครั้งนี้ไม่มีผู้ใดได้รับบาดเจ็บ และเดือนกุมภาพันธ์ พ.ศ. 2558 เกิดเหตุระเบิดที่กรมสรรพาวุธทหารบก เขตบางซื่อ โดยมีเจ้าหน้าที่ทหารรักษาการณ์ได้รับบาดเจ็บ 9 นาย ซึ่ง 1 ในนั้นมีอาการสาหัส
การฝึก

กำลังพลส่วนหนึ่งจากกรมสรรพาวุธทหารบกได้เข้าร่วมการฝึกหนุมาน การ์เดียน ร่วมกับกำลังพลกองทัพบกสหรัฐ เช่นในด้านการต่อต้านระเบิดแสวงเครื่อง
ปฏิบัติการสำคัญ > พระราชพิธีถวายพระเพลิงพระบรมศพ

บทความหลัก: พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
เนื่องในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร พ.ศ. 2560 กรมสรรพาวุธทหารบกได้นำวิศวกรรมยานยนต์มาปรับใช้กับพระมหาพิชัยราชรถ ซึ่งเป็นราชรถสำคัญตั้งแต่สมัยรัชกาลที่ 1 ส่วนกำลังพลจากกรมสรรพาวุธทหารบก ได้มีส่วนในการสร้างราชรถปืนใหญ่, ซ่อมส่วนที่เป็นโลหะและระบบช่วงล่างของราชรถน้อย รวมถึงได้มีส่วนร่วมในการปฏิบัติหน้าที่พลฉุดชักราชรถ ตลอดจนจัดฝึกซ้อมริ้วขบวนพระราชอิสริยยศ
ปฏิบัติการสำคัญ > ภารกิจสหประชาชาติในเซาท์ซูดาน

บทความหลัก: ภารกิจสหประชาชาติในเซาท์ซูดาน
ห้วงเดือนกรกฎาคม พ.ศ. 2561 – กรกฎาคม พ.ศ. 2562 กำลังพลจากกรมสรรพาวุธทหารบก ได้เป็นส่วนหนึ่งในกองร้อยทหารช่างเฉพาะกิจ ไทย/เซาท์ซูดาน เพื่อเข้าร่วมภารกิจสหประชาชาติในเซาท์ซูดาน
ปฏิบัติการสำคัญ > พระราชพิธีบรมราชาภิเษก

บทความหลัก: พระราชพิธีบรมราชาภิเษก พุทธศักราช 2562
กรมสรรพาวุธทหารบกได้มีส่วนในการบูรณะซ่อมแซมยุทโธปกรณ์โบราณชนิดต่าง ๆ ที่ใช้ในพระราชพิธีบรมราชาภิเษก พุทธศักราช 2562 และซ่อมบูรณะปืนใหญ่โบราณ รวมถึงจัดสร้างเครื่องประกอบต่าง ๆ ตลอดจนให้การฝึกกำลังพลในริ้วขบวน
หน่วยขึ้นตรง

ศูนย์ซ่อมสร้างสิ่งอุปกรณ์สายสรรพาวุธ (ศซส.สพ.ทบ.)
ศูนย์อุตสาหการสรรพาวุธ กรมสรรพาวุธทหารบก (ศอ.สพ.ทบ.)
กองกำลังพล กรมสรรพาวุธทหารบก (กกพ.สพ.ทบ.)
กองส่งกำลัง กรมสรรพาวุธทหารบก (กสล.สพ.ทบ.)
กองปลัดบัญชี กรมสรรพาวุธทหารบก (กปช.สพ.ทบ.)
กองยุทธการและการข่าว กรมสรรพาวุธทหารบก (กยข.สพ.ทบ.)
กองโรงงานช่างแสงศูนย์อุตสาหการสรรพาวุธ กรมสรรพาวุธทหารบก (กชส.ศอ.สพ.ทบ.)
กองโรงงานซ่อมสร้างรถยนต์ทหาร ศูนย์ซ่อมสร้างสิ่งอุปกรณ์สายสรรพาวุธ กรมสรรพาวุธทหารบก (กรซย.ศซส.สพ.ทบ.)
กองคลังยุทโธปกรณ์สายสรรพาวุธ กรมสรรพาวุธทหารบก (กคย.สพ.ทบ.)
กองควบคุมสิ่งอุปกรณ์ กรมสรรพาวุธทหารบก (กคสป.สพ.ทบ.)
กองจัดหา กรมสรรพาวุธทหารบก(กจห.สพ.ทบ.)
โรงเรียนทหารสรรพาวุธ กรมสรรพาวุธทหารบก (รร.สพ.สพ.ทบ.)
กองพันสรรพาวุธซ่อมบำรุงเขตหลัง (พัน.สพ.ซบร.เขตหลัง)
กองวิทยาการ กรมสรรพาวุธทหารบก (กวก.สพ.ทบ.)
กองเทคโนโลยีสารสนเทศ กรมสรรพาวุธทหารบก (กทท.สพ.ทบ.)
กิจกรรมเพื่อสังคม

พ.ศ. 2560 กรมสรรพาวุธทหารบกเป็นหนึ่งในกำลังที่ให้การช่วยเหลือประชาชนที่ประสบเหตุอุทกภัยในพื้นที่ภาคกลาง รวมถึงเขตอุทยานประวัติศาสตร์พระนครศรีอยุธยา
กรมสรรพาวุธทหารบกร่วมกับกรมราชทัณฑ์ จัดโครงการคืนคนดีสู่สังคม โดยคัดเลือกนักโทษในคดีอาวุธปืน เข้ารับการอบรมทักษะการผลิตอาวุธปืน เพื่อช่วยงานอุตสาหกรรมป้องกันประเทศ
สิ่งสืบทอด

กรมสรรพาวุธทหารบก มีพิพิธภัณฑ์ 3 แห่งตั้งอยู่ภายในกรมคือพิพิธภัณฑ์ทหารสรรพาวุธ โดยพิพิธภัณฑ์หลังเดิมได้รับการก่อตั้งเมื่อปี พ.ศ. 2532 และพิพิธภัณฑ์กองบัญชาการหลังเดิมที่ได้ขึ้นทะเบียนเป็นโบราณสถานโดยกรมศิลปากรเมื่อวันที่ 18 ธันวาคม พ.ศ.2539 โดยได้มีการปรับปรุงอาคารกองบัญชาการหลังเดิมให้เป็นพิพิธภัณฑ์เมื่อพ.ศ.2565 และพิพิธภัณฑ์โรงหลอมรีดที่ได้นำอาคารโรงงานเดิมของกองช่างแสงมาปรับปรุงใหม่เป็นอาคารพิพิธภัณฑ์เช่นเดียวกัน โดยทางพิพิธภัณฑ์ไม่เก็บค่าเข้าชม แต่ให้แจ้งทำหนังสือล่วงหน้า
ส่วนเดือนกรกฎาคม พ.ศ. 2559 กรมสรรพาวุธทหารบกได้ส่งมอบรถย้ายยุทโธปกรณ์ที่ปลดระวางของกองทัพบก จำนวน 20 คัน เพื่อใช้สร้างปะการังเทียมใต้ทะเล
รายพระนามและชื่อเจ้ากรมสรรพาวุธทหารบก

พระยาสโมสรสรรพการ (พ.ศ. 2445 - 2453)
พลโท หม่อมเจ้าเสรฐศิริ กฤดากร (พ.ศ. 2453 - 2454)
พลตรี หม่อมเจ้าบวรเดช กฤดากร (พ.ศ. 2455 - 2456)
พลตรี พระยาจินดาจักรรัตน์ (เจิม อาวุธ) (พ.ศ. 2469 - 2475)
พลตรี พระอาธรธุราวุธ (หม่อมหลวงอภิรุม ชุมสาย) (พ.ศ. 2476 - 2483)
พลตรี วิเชียร สุตันนานนท์ (พ.ศ. 2487 - 2493)
พลโท ขุนสถิตย์วิทยาศาสตร์ (สุข นุตสถิตย์) (พ.ศ. 2495 - 2497)
พลตรี จำรูญ วีณะคุปต์ (พ.ศ. 2497 - 2500)
พลตรี พิสิฏฐ์ ฉายเหมือนวงศ์ (พ.ศ. 2500 - 2506)
พลโท ทวิช เสนีวงศ์ ณ อยุธยา (พ.ศ. 2506 - 2515)
พลโท กิตติ ดิสปัญญา (พ.ศ. 2515 - 2519)
พลโท อำนาจ ดำริห์กาญจน์ (พ.ศ. 2519)
พลโท ป่วน นิลศิริ (พ.ศ. 2519 - 2521)
พลโท สท้าน ภิรมย์รัตน์ (พ.ศ. 2521 - 2523)
พลโท ผจญ เกียรติประจักษ์ (พ.ศ. 2523 - 2524)
พลโท องอาจ ศุภมาตย์ (พ.ศ. 2524 - 2527)
พลโท อาณัติ สุภัทรพันธ์ (พ.ศ. 2527 - 2529)
พลโท สมุทร นิลกุล (พ.ศ. 2529 - 2532)
พลโท จรินทร์ สว่างวรรณ (พ.ศ. 2532 - 2535)
พลโท สกล นุตสถิตย์ (พ.ศ. 2535 - 2536)
พลโท ชลอ สิงห์สนธิ (พ.ศ. 2536 - 2537)
พลโท อัมพร ศิริพันธ์ (พ.ศ. 2537 - 2539)
พลโท สิริชัย ธัญญสิริ (พ.ศ. 2539 - 2543)
พลโท เอื้อ แพโรจน์ (พ.ศ. 2543 - 2544)
พลโท อากาศ วงษ์เกิด (พ.ศ. 2544 - 2545)
พลโท วิชา เตชะวณิชย์ (พ.ศ. 2545 - 2547)
พลโท พลัฏฐ์ เพ็ชรสดศิลป์ (พ.ศ. 2547)
พลโท ประเสริฐ ประภักดี (พ.ศ. 2547 - 2548)
พลโท วีรวิทย์ คูสำราญ (พ.ศ. 2548 - 2549)
พลโท ธีระวัฒน์ บุณยะประดับ (พ.ศ. 2549 - 2550)
พลโท คำนวณ เธียรประมุข (พ.ศ. 2550 - 2552)
พลโท เอกชัย วัชรประทีป (พ.ศ. 2552 - 2553)
พลโท จักรรัตน์ ธาราพิทักษ์ (พ.ศ. 2553 - 2554)
พลโท เกริกชัย จันทร์สุวานิชย์ (พ.ศ. 2554 - 2557)
พลโท ธารี วุฒิพานิช (พ.ศ. 2557 - 2559)
พลโท อาวุธ เอมวงศ์ (พ.ศ. 2559 - 2560)
พลโท ศักดา ศิริรัตน์ (พ.ศ. 2560 - 2562)
พลโท ศรชัย กาญจนสูตร (พ.ศ. 2562 - ​2564)
พลโท​ นพดล​ ศรีจันทร์​สุข​ (พ.ศ.​ 2564​ -​ 2565)​
พลโท สุธา อดุลย์ฐานานุศักดิ์ (พ.ศ. 2565 - 2567)​
พลโท นพรัตน์ นาคจันทึก (พ.ศ. 2567)
พลโท มังกร ว่านเครือ (พ.ศ. 2567 - ปัจจุบัน)
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
บุคคลที่มีชื่อเสียง

พลโท อาวุธ เอมวงศ์ – อดีตเจ้ากรมสรรพาวุธทหารบก
พลตรี ธวัชชัย มาชมสมบูรณ์ – อดีตรองเจ้ากรมสรรพาวุธทหารบก
ร้อยเอก ทรงกลด ชื่นชูผล (ผู้กองปูเค็ม) – อดีตข้าราชการกรมสรรพาวุธทหารบก ประจำจังหวัดพิษณุโลก
พลเอก สิริชัย ธัญญสิริ อดีตปลัดกระทรวงกลาโหม
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| สไตรเกอร์ |  | รถลำเลียงพลหุ้มเกราะ |  สหรัฐ | กรมสรรพาวุธทหารบกเป็นหนึ่งในกำลังพลที่เข้ารับการฝึก |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| อาร์พีจี-7 |  | อาร์พีจี | 950 มม. |  สหภาพโซเวียต | ได้มาจากผู้ก่อการร้ายคอมมิวนิสต์ (ผกค.) |
ยุทโธปกรณ์ในอดีต > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เรอโน อูว์เออ เชอนีแย็ต |  | รถลำเลียงพลหุ้มเกราะ |  ฝรั่งเศส |  • กองทัพบกไทยยึดได้จากกรณีพิพาทอินโดจีน (สงครามฝรั่งเศส-ไทย) พ.ศ. 2483–2484  • ปัจจุบันแสดงอยู่ที่พิพิธภัณฑ์ทหารสรรพาวุธ กรมสรรพาวุธทหารบก |
ยุทโธปกรณ์ในอดีต > อาวุธ

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| บราวนิง เอ4 |  | ปืนกลเบา | .30-06 Springfield |  สหรัฐ | มีแสดงอยู่ที่พิพิธภัณฑ์ทหารสรรพาวุธ กรมสรรพาวุธทหารบก |
แหล่งข้อมูลอื่น

เว็บไซต์ทางการ
กรมสรรพาวุธทหารบก ที่เอกซ์ (ทวิตเตอร์)
กรมสรรพาวุธทหารบก ที่อินสตาแกรม
วัดบูรพาราม (อำเภอเมืองสุรินทร์)

สำหรับวัดบูรพารามแห่งอื่น ดูที่ วัดบูรพาราม
| วัดบูรพาราม |
| --- | --- |


ชื่อสามัญ: วัดบูรพาราม, วัดบูรพ์
ที่ตั้ง: ตำบลในเมือง อำเภอเมืองสุรินทร์ จังหวัดสุรินทร์
ประเภท: พระอารามหลวงชั้นตรี ชนิดสามัญ
นิกาย: ธรรมยุติกนิกาย
พระประธาน: หลวงพ่อพระชีว์
 สถานีย่อยพระพุทธศาสนา
วัดบูรพาราม เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ที่ตำบลในเมือง อำเภอเมืองสุรินทร์ จังหวัดสุรินทร์ ปัจจุบันมีพระธรรมวชิรญาณโกศล (เยื้อน ขนฺติพโล) เป็นเจ้าอาวาส
ประวัติ

วัดบูรพารามตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2480  สร้างโดยพระยาสุรินทร์ภักดีศรีณรงค์จางวาง (เชียงปุม) เจ้าเมืองสุรินทร์คนแรก ร่วมมือกันสร้างกับชาวบ้านเมื่อประมาณ พ.ศ. 2300–2330 ตั้งชื่อวัดว่า วัดบูรพ์ แรกเริ่มสังกัดมหานิกาย แต่ต่อมาเมื่อพ.ศ. 2476 สมเด็จพระมหาวีรวงศ์ (อ้วน ติสฺโส) ดำรงตำแหน่งเจ้าคณะมณฑลนครราชสีมา ได้อนุมัติให้วัดบูรพ์เป็นวัดในสังกัดคณะธรรมยุต แล้วนิมนต์พระราชวุฒาจารย์ (ดูลย์ อตุโล) ให้มาดำรงตำแหน่งเจ้าอาวาส วัดบูรพารามได้รับสถาปนาเป็นพระอารามหลวงชั้นตรี ตั้งแต่วันที่ 1 กุมภาพันธ์ พ.ศ. 2520
ปูชนียวัตถุที่สำคัญ คือ หลวงพ่อพระชีว์ (หลวงพ่อประจี) พระพุทธรูปศักดิ์สิทธิ์คู่บ้านคู่เมืองของสุรินทร์ เป็นพระพุทธรูปปางมารวิชัย หน้าตักกว้าง 4 ศอก ปั้นด้วยเนื้อดินเผาอัดแน่น มีพุทธลักษณะศิลปะชาวกูย(ส่วย) หรือในวิชาการเรียกรวมๆว่าศิลปะแบบลาวล้านช้าง ไม่ปรากฏหลักฐานว่าสร้างขึ้นเมื่อใด แต่สันนิษฐานว่าสร้างขึ้นมาพร้อมกับวัดบูรพาราม พระพุทธรูปประดิษฐานอยู่ในมณฑปจัตุรมุข
ทำเนียบเจ้าอาวาส

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม / สมณศักดิ์ | ดำรงตำแหน่ง | ถึง |
| 1 |  | พระมหาพลอย | พ.ศ. 2475 | พ.ศ. 2476 |
| 2 |  | พระราชวุฒาจารย์ (ดุลย์ อตุโล) | พ.ศ. 2477 | พ.ศ. 2526 |
| 3 |  | พระรัตนากรวิสุทธิ์ (เสถียร สถิโร) | พ.ศ. 2526 | พ.ศ. 2538 |
| 4 |   | พระราชวรคุณ (สมศักดิ์ ปณฺฑิโต) | พ.ศ. 2538 | พ.ศ. 2566 |
| 5   |   | พระธรรมวชิรญาณโกศล (เยื้อน ขนฺติพโล) | พ.ศ. 2567 | ปัจจุบัน |
กองทัพอากาศไทย
ภารกิจ

กองทัพอากาศมีหน้าที่เตรียมกำลังกองทัพอากาศ การป้องกันราชอาณาจักร และดำเนินการเกี่ยวกับการใช้กำลังกองทัพอากาศตามอำนาจหน้าที่ของกระทรวงกลาโหม มีผู้บัญชาการทหารอากาศเป็นผู้บังคับบัญชารับผิดชอบ
ส่วนราชการในสังกัดกองทัพอากาศ > กองบัญชาการกองทัพอากาศ

แผนกสนับสนุนกองบัญชาการกองทัพอากาศ
ศูนย์อำนวยการเครื่องบินพระราชพาหนะ
ศูนย์อำนวยการเฮลิคอปเตอร์พระราชพาหนะ
ศูนย์การสงครามทางอากาศ
สำนักงานพัฒนาระบบราชการกองทัพอากาศ
ส่วนราชการในสังกัดกองทัพอากาศ > ส่วนบัญชาการ

สำนักงานเลขานุการกองทัพอากาศ
กรมสารบรรณทหารอากาศ
พิพิธภัณฑ์กองทัพอากาศ
กรมกำลังพลทหารอากาศ​
กรมข่าวทหารอากาศ​
กรมยุทธการทหารอากาศ​
กรมส่งกำลังบำรุงทหารอากาศ​
กรมกิจการพลเรือนทหารอากาศ​
กรมเทคโนโลยีสารสนเทศและการสื่อสารทหารอากาศ​
สำนักงานปลัดบัญชีทหารอากาศ​
กรมการเงินทหารอากาศ
กรมจเรทหารอากาศ​
สำนักงานตรวจสอบภายในทหารอากาศ
สำนักงานนิรภัยทหารอากาศ​
สำนักงานพระธรรมนูญทหารอากาศ​
ศูนย์ไซเบอร์กองทัพอา​กาศ ​
สำนักงานประสานภารกิจด้านความมั่นคงกับกองอำนวยการรักษาความั่นคงภายในราชอาณาจักร กองทัพอากาศ
ส่วนราชการในสังกัดกองทัพอากาศ > ส่วนกำลังรบ

กองบิน 1 นครราชสีมา
ฝูงบิน 102 "Stars"
ฝูงบิน 103 "Lightning"
กองบิน 2 ลพบุรี
ฝูงบิน 201 "Spider"
ฝูงบิน 202 "Scholar"
ฝูงบิน 203 "Scorpion"
สนามฝึกใช้อาวุธทางอากาศชัยบาดาล "chandy" เก็บถาวร 2012-09-17 ที่ เวย์แบ็กแมชชีน
กองบิน 3 วัฒนานคร
ฝูงบิน 301 "Firefox"
ฝูงบิน 302 "Wolfpack"
ฝูงบิน 303
กองบิน 4 ตาคลี นครสวรรค์
ฝูงบิน 401 "Dragon"
ฝูงบิน 402 "Focus"
ฝูงบิน 403 "Cobra"
กองบิน 5 ประจวบคีรีขันธ์
ฝูงบิน 501 "Mosquito"
กองบิน 6 ดอนเมือง
ฝูงบิน 601 "Lucky"
ฝูงบิน 602 "Wihok"
ฝูงบิน 603 "Cowboy"
ฝูงบิน 604 "Sunny"
กองบิน 7 สุราษฏร์ธานี
ฝูงบิน 701 "Shark"
ฝูงบิน 702 "Orca"
กองบิน 21 อุบลราชธานี
ฝูงบิน 211 "Eagle"
กองบิน 23 อุดรธานี
ฝูงบิน 231 "Hunter"
กองบิน 41 เชียงใหม่
ฝูงบิน 411 "Thunder"
กองบิน 46 พิษณุโลก
ฝูงบิน 461 "Vampire"
กองบิน 56 หาดใหญ่ สงขลา*
ฝูงบิน 561 "Panther"
โรงเรียนการบิน กำแพงแสน
ฝูงฝึกขั้นต้น "Chicken"
ฝูงฝึกขั้นปลาย "Mustang"
กองบัญชาการควบคุมการปฏิบัติทางอากาศ
หน่วยในระบบป้องกันทางอากาศ
ศูนย์ควบคุมการปฏิบัติการทางอากาศกรุงเทพ
ศูนย์ควบคุมการปฏิบัติการทางอากาศสุราษฎร์ธานี
ศูนย์ควบคุมและรายงานดอยอินทนนท์
สถานีรายงานเขาเขียว
สถานีรายงานเขาพนมรุ้ง
สถานีรายงานภูสิงห์
สถานีรายงานเขาจาน
สถานีรายงานบ้านเพ
สถานีรายงานกาญจนบุรี
สถานีรายงานภูเขียว
สถานีรายงานภูหมันขาว
สถานีรายงานเกาะสมุย
สถานีรายงานภูเก็ต
สถานีรายงานหาดใหญ่
หน่วยในระบบควบคุมทางอากาศยุทธวิธี
ศูนย์สนับสนุนทางอากาศโดยตรงที่ 1 ดอนเมือง
ศูนย์สนับสนุนทางอากาศโดยตรงที่ 2 นครราชสีมา
ศูนย์สนับสนุนทางอากาศโดยตรงที่ 3 พิษณุโลก
ศูนย์สนับสนุนทางอากาศโดยตรงที่ 4 นครศรีธรรมราช
กองกำลังทางอากาศเฉพาะกิจที่ 9 ปัตตานี
ฝูงบินอิสระปฏิบัติราชการสนาม
ฝูงบิน 509 หัวหิน***
ฝูงบิน 106 อู่ตะเภา
ฝูงบิน 306 ตราด **(กำลังจะมีอากาศยานประจำการเป็นUAVและฐานต่อระยะทำการของUAVกองบิน3 ซึ่งเปลี่ยนชื่อจากฝูงบิน207เป็นฝูงบิน306)
ฝูงบิน 237 น้ำพอง**
ฝูงบิน 236 สกลนคร
ฝูงบิน 238 นครพนม
ฝูงบิน 466 น่าน
ฝูงบิน 416 เชียงราย
หน่วยบัญชาการอากาศโยธิน
ศูนย์การทหารอากาศโยธิน
กรมทหารอากาศโยธิน รักษาพระองค์
กรมทหารต่อสู้อากาศยาน
กรมปฏิบัติการพิเศษ
กองดุริยางค์ทหารอากาศ
ศูนย์ปฏิบัติการทางอวกาศกองทัพอากาศ
หมายเหตุ

(*) = ฐานบินปฏิบัติการส่วนหน้า ไม่มีอากาศยานบรรจุถาวร

(**) = ฝูงบินอิสระปฏิบัติราชการสนามและสนามฝึกใช้อาวุธทางอากาศ

(***) = ฝูงบินอิสระปฏิบัติภารกิจพิเศษและหน่วยบินเฮลิคอปเตอร์พระราชพาหนะ

(****)กำลังจะมีอากาศยานประจำการหรือเป็นฐานต่อระยะทำการ
ส่วนราชการในสังกัดกองทัพอากาศ > ส่วนส่งกำลังบำรุง

กรมช่างอากาศ ตั้งอยู่ถนนประดิพัทธ์ แขวงถนนนครไชยศรี เขตดุสิต กรุงเทพมหานคร
กรมสื่อสารอิเล็กทรอนิกส์ทหารอากาศ ตั้งอยู่ถนนพหลโยธิน แขวงสนามบิน เขตดอนเมือง กรุงเทพมหานคร
สถานีวิทยุกระจายเสียงทหารอากาศ (สนว.กจ.ทอ.)
สถานีวิทยุโทรทัศน์กองทัพอากาศ (AFCTV หรือ Air Force Channel TV.)
สถานีถ่ายทอดโทรคมนาคม(สถทค.) และศูนย์โทรคมนาคม ชั้น2(ศทค.ชั้น2)
กรมสรรพาวุธทหารอากาศ ตั้งอยู่ถนนพหลโยธิน แขวงสนามบิน เขตดอนเมือง กรุงเทพมหานคร
กรมแพทย์ทหารอากาศ
โรงพยาบาลภูมิพลอดุลยเดช ตั้งอยู่ถนนพหลโยธิน แขวงคลองถนน เขตสายไหม กรุงเทพมหานคร
โรงพยาบาลจันทรุเบกษา ตั้งอยู่ตำบลกระตีบ อำเภอกำแพงแสน จังหวัดนครปฐม
โรงพยาบาลทหารอากาศ(สีกัน) ตั้งอยู่ถนนเดชะตุงคะ แขวงสีกัน เขตดอนเมือง กรุงเทพมหานคร
กรมพลาธิการทหารอากาศ ตั้งอยู่ถนนพหลโยธิน แขวงสนามบิน เขตดอนเมือง กรุงเทพมหานคร
กรมช่างโยธาทหารอากาศ ตั้งอยู่ถนนพหลโยธิน แขวงสนามบิน เขตดอนเมือง กรุงเทพมหานคร
กรมขนส่งทหารอากาศ ตั้งอยู่ถนนพหลโยธิน แขวงสนามบิน เขตดอนเมือง กรุงเทพมหานคร
ศูนย์ซอฟต์แวร์กองทัพอากาศ ตั้งอยู่ถนนพหลโยธิน แขวงสนามบิน เขตดอนเมือง กรุงเทพมหานคร
ส่วนราชการในสังกัดกองทัพอากาศ > ส่วนการศึกษา

โรงเรียนนายเรืออากาศนวมินทกษัตริยาธิราช ตั้งอยู่ตำบลมิตรภาพ อำเภอมวกเหล็ก จังหวัดสระบุรี
กรมนักเรียนนายเรืออากาศรักษาพระองค์
สำนักบัณฑิตศึกษา
กรมยุทธศึกษาทหารอากาศ ตั้งอยู่ถนนพหลโยธิน แขวงสนามบิน เขตดอนเมือง กรุงเทพมหานคร
วิทยาลัยการทัพอากาศ
โรงเรียนเสนาธิการทหารอากาศ
โรงเรียนนายทหารอากาศอาวุโส
โรงเรียนนายทหารชั้นผู้บังคับฝูง
โรงเรียนนายทหารชั้นผู้บังคับหมวด
โรงเรียนครูทหาร
โรงเรียนนายทหารชั้นประทวน
โรงเรียนจ่าอากาศ
ศูนย์ภาษา
ศูนย์ทดสอบบุคคล
ส่วนราชการในสังกัดกองทัพอากาศ > ส่วนกิจการพิเศษ

ศูนย์วิจัยพัฒนาวิทยาศาสตร์เทคโนโลยีการบินและอวกาศกองทัพอากาศ
กรมสวัสดิการทหารอากาศ
สำนักงานผู้บังคับทหารอากาศดอนเมือง (สน.ผบ.ดม.)
กรมทหารสารวัตรทหารอากาศ
สถาบันเวชศาสตร์การบินกองทัพอากาศ
อากาศยานในประจำการ > อาวุธ

| ชื่อเรียก> อาวุธปล่อยอากาศสู่อากาศ | รูปภาพ> อาวุธปล่อยอากาศสู่อากาศ | ถิ่นกำเนิด> อาวุธปล่อยอากาศสู่อากาศ | ประเภท> อาวุธปล่อยอากาศสู่อากาศ | รายละเอียด> อาวุธปล่อยอากาศสู่อากาศ |
| --- | --- | --- | --- | --- |
| เอไอเอ็ม-120 แอมแรม |  |  สหรัฐ | อาวุธปล่อยอากาศสู่อากาศพิสัยไกล | ใช้งานกับ F-16AM/BM, F-16ADF และ ยาส 39 กริพเพน |
| เอไอเอ็ม-9E/J/P ไซด์ไวน์เดอร์ |  |  สหรัฐ | อาวุธปล่อยอากาศสู่อากาศพิสัยใกล้ | ใช้งานกับ เอฟ-5, เอฟ-16, ยาส 39, แอลฟาเจ็ต, L-39ZA |
| ไอริส-ที |  |  เยอรมนี | อาวุธปล่อยอากาศสู่อากาศพิสัยใกล้ | ใช้งานกับ F-16AM/BM และ ยาส 39 กริพเพน |
| มีทีเออร์ |  |  ยุโรป | อาวุธปล่อยอากาศสู่อากาศพิสัยไกล | ใช้งานกับ ยาส 39 กริพเพน |
| ไพธอน 4/3/5 |  |  อิสราเอล | อาวุธปล่อยอากาศสู่อากาศพิสัยใกล้ | ใช้งานกับ F-5E/F/ST |
อาวุธปล่อยอากาศสู่ผิวพื้น
| อาร์บีเอส-15 |  |  สวีเดน | อาวุธปล่อยต่อต้านเรือผิวน้ำ | ใช้งานกับ ยาส 39 กริพเพน |
ระเบิดวัตถุประสงค์ทั่วไป
| GBU-12 Paveway II |  |  สหรัฐ | ระเบิดนำร่องด้วยเลเซอร์ |  |
| GBU-16 Paveway II |  |  สหรัฐ | ระเบิดนำร่องด้วยเลเซอร์ |  |
| GBU-24 Paveway III |  |  สหรัฐ | ระเบิดนำร่องด้วยเลเซอร์ |  |
| Joint Direct Attack Munition |  |  สหรัฐ | ระเบิดนำร่องด้วยเลเซอร์ | GBU-31, GBU-32, GBU-38 |
| Mark 81 |  |  สหรัฐ | ระเบิดธรรมดาไม่มีระบบนำร่อง |  |
| Mark 82 |  |  สหรัฐ | ระเบิดธรรมดาไม่มีระบบนำร่อง |  |
| Mark 83 |  |  สหรัฐ | ระเบิดธรรมดาไม่มีระบบนำร่อง |  |
| Mark 84 |  |  สหรัฐ | ระเบิดธรรมดาไม่มีระบบนำร่อง |  |
อาวุธ > ประจำการ

| 0 | 1 | 2 | 3 | 4 |
| --- | --- | --- | --- | --- |
| ประเภท | ประเทศต้นกำเนิด | บทบาท | จำนวน | แผนการ |
จรวดอากาศสู่อากาศ
| ไอริส-ที |  เยอรมนี | SRAAM (ขีปนาวุธอากาศสู่อากาศระยะสั้น) | 50 | Gripen Deal |
| มีทีเออร์ |  ยุโรป | BVRAAM ในอนาคต |  | Gripen Deal (Future) |
| เอไอเอ็ม-9 ไซด์ไวน์เดอร์ |  สหรัฐ | SRAAM (ขีปนาวุธอากาศสู่อากาศระยะสั้น) | 100 | PEACE NARESUAN |
| เอไอเอ็ม-120C5/C7 แอมแรม |  สหรัฐ | BVRAAM | 50 | Delivered. |
| ไพธอน-4 |  อิสราเอล | AAM | 46 |  |

จรวจอากาศสู่พื้น/จรวด/ระเบิด
| GBU-10/-12/-22 Paveway II[ต้องการอ้างอิง] |  สหรัฐ | Laser-Guided Bomb | 300 |  |
| GBU-31(V)1/B JDAM |  สหรัฐ | GPS/INS Guided Bomb | 100 |  |
| GBU-38/B JDAM |  สหรัฐ | GPS/INS Guided Bomb | 200 |  |
| GBU-54/B JDAM |  สหรัฐ | GPS/INS/Laser-Guided Bomb | 200 |  |
| เอจีเอ็ม-65B/D/G มาเวอร์ริก |  สหรัฐ | Air-to-Ground Missile | 100 |  |
| Mk 81/Mk82/Mk84 |  สหรัฐ | 500/1000/2000 pound general purpose bombs | 3,000 |  |
| อาร์บีเอส-15F Mk.2 |  สวีเดน | (200 kg) Anti-ship missile | 15) | Gripen Deal |

จรวดพื้นสู่อากาศ (ป้องกัน)
| Oerlikon ADATS |  สวิตเซอร์แลนด์ | laser-guided supersonic missile | 94 | Fixed emplacement/semi-mobile |
| Saab Bofors Dynamics RBS 70 Mk.2 |  สวีเดน | Man-portable air-defence system (MANPAD) | 53 |  |
| QW-2 Vanguard II |  จีน | Man-portable air-defence system (MANPAD) | 80 |  |
| Rheinmetall Mauser Mk.30 mod.F |  เยอรมนี |  | 168 |  |
| Bofors 40mm L/70 |  สวีเดน | 40mm L/70 | 45 |  |
| Type 74 |  จีน | Twin 37mm Anti Aircraft Artillery | 30 |  |
| KS-1 |  จีน | SAM Anti Aircraft Artillery | 4 |  |

อาวุธภาคพื้นดิน
| Cadillac Gage V150 Commando |  สหรัฐ | 4x4 amphibious armored car | 12 | With 12.7mm and 7.62mm MG |
| Rheinmetall Condor |  เยอรมนี | 4x4 amphibious armored car | 19 | With 20mm and 7.62mm MG |
การพัฒนาในอนาคต

RTAF-6 – เครื่องบินฝึก โดย อุตสาหกรรมการบินไทย
Tigershark II – อากาศยานไร้คนขับ โดย G-Force Composite
วิจัยจรวดอากาศสู่อากาศ โดย สถาบันเทคโนโลยีป้องกันประเทศ
วิจัยจรวดร่อนโจมตีภาคพื้นและโจมตีเรือ โดย สถาบันเทคโนโลยีป้องกันประเทศ
RTAF-U1M อากาศยานไร้คนขับติดอาวุธ
ดูเพิ่ม

เขตแสดงตนเพื่อป้องกันภัยทางอากาศไทย
รายชื่ออากาศยานในกองทัพอากาศไทย
อากาศยานในราชการไทย
อากาศโยธิน
สโมสรฟุตบอลทหารอากาศ
พระบาทสมเด็จพระปกเกล้าเจ้าอยู่หัว

พระบาทสมเด็จพระปกเกล้าเจ้าอยู่หัว (8 พฤศจิกายน พ.ศ. 2436 – 30 พฤษภาคม พ.ศ. 2484) เป็นพระมหากษัตริย์สยาม รัชกาลที่ 7 แห่งราชวงศ์จักรี และเป็นพระมหากษัตริย์รัชกาลที่ 51 ตามประวัติศาสตร์ไทย ครองราชย์ตั้งแต่วันที่ 26 พฤศจิกายน พ.ศ. 2468 จนกระทั่งสละราชสมบัติในวันที่ 2 มีนาคม พ.ศ. 2478
พระบาทสมเด็จพระปกเกล้าเจ้าอยู่หัวเสด็จพระราชสมภพ ณ พระบรมมหาราชวังในรัชสมัยของพระบาทสมเด็จพระจุลจอมเกล้าเจ้าอยู่หัว เป็นพระราชโอรสพระองค์ที่ 96 ในพระบาทสมเด็จพระจุลจอมเกล้าเจ้าอยู่หัว เป็นพระองค์ที่ 15 ในสมเด็จพระศรีพัชรินทราบรมราชินีนาถ พระบรมราชชนนีพันปีหลวง ในช่วงรัชกาล พระองค์ปฏิบัติพระราชกรณียกิจที่สำคัญหลายด้าน เช่น ด้านการปกครอง โปรดให้ตั้งสภากรรมการองคมนตรี ทรงตรากฎหมายเพื่อควบคุมการค้าขายที่เป็นสาธารณูปโภคและการเงิน ระบบเทศบาล ด้านการศาสนา การศึกษา ประเพณีและวัฒนธรรมนั้น พระองค์โปรดให้สร้างหอพระสมุด ทรงปฏิรูปการศึกษาระดับมหาวิทยาลัย นอกจากนี้ มีการปรับปรุงการศึกษาจนยกระดับมาตรฐานถึงปริญญาตรี ทรงตั้งราชบัณฑิตยสภา โปรดให้จัดพิมพ์พระไตรปิฎกฉบับพิมพ์อักษรไทยสมบูรณ์ ชื่อว่า "พระไตรปิฎกสยามรัฐ" เป็นต้น
เมื่อวันที่ 8 พฤศจิกายน พ.ศ. 2536 ยูเนสโก (UNESCO) ได้ยกย่องพระเกียรติคุณของพระบาทสมเด็จพระปกเกล้าเจ้าอยู่หัวว่าทรงเป็นบุคคลสำคัญของโลก เนื่องในวโรกาสฉลองวันพระราชสมภพครบ 100 ปี พระองค์ทรงได้รับการยกย่องจากนักประวัติศาสตร์บางส่วนว่าเป็น "กษัตริย์นักประชาธิปไตย" เนื่องจากทรงยินยอมสละพระราชอำนาจของพระองค์ให้เป็นของประชาชน และลดพระราชฐานะของพระองค์ให้เป็นพระมหากษัตริย์ภายใต้รัฐธรรมนูญพระองค์แรกหลังจากการปฏิวัติสยาม พ.ศ. 2475
พระราชประวัติ > ขณะทรงพระเยาว์

พระบาทสมเด็จพระปกเกล้าเจ้าอยู่หัว เป็นพระราชโอรสพระองค์เล็กในพระบาทสมเด็จพระจุลจอมเกล้าเจ้าอยู่หัว ที่พระราชสมภพแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จพระราชสมภพเมื่อวันพุธ แรม 14 ค่ำ เดือน 11 ปีมะเส็ง เบญจศก จ.ศ. 1255 ตรงกับวันที่ 8 พฤศจิกายน พ.ศ. 2436 ณ พระที่นั่งสุทธาศรีภิรมย์ พระบาทสมเด็จพระจุลจอมเกล้าเจ้าอยู่หัวพระราชทานพระนามเมื่อการสมโภชเดือนว่า สมเด็จพระเจ้าลูกยาเธอ เจ้าฟ้าประชาธิปกศักดิเดชน์ ชเนศรมหาราชาธิราช จุฬาลงกรณนารถวโรรส อุดมยศอุกฤษฐศักดิ์ อุภัยปักษนาวิล อสัมภินชาติพิสุทธ์ มหามงกุฎราชพงษบริพรรต บรมขัตติยมหารชดาภิสิญจนพรรโษทัย มงคลสมัยสมากร สถาวรวรัจฉริยคุณ อดุลยราชกุมาร พระนามทั่วไปเรียกว่า "ทูลกระหม่อมเอียดน้อย"
พระองค์มีพระโสทรเชษฐาและพระโสทรเชษฐภคินีรวม 7 พระองค์ ได้แก่
สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์
พระบาทสมเด็จพระมงกุฎเกล้าเจ้าอยู่หัว
สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง
สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ
สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์
สมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา
สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย
เมื่อพระองค์เจริญวัยครบกำหนดที่จะตั้งการพิธีโสกันต์และพระราชทานพระสุพรรณบัฏตามขัตติยราชประเพณีแล้ว พร้อมกันนี้พระเจ้าลูกยาเธอ พระองค์เจ้าอุรุพงษ์รัชสมโภช ก็มีพระชนม์ครบกำหนดโสกันต์เช่นกัน พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ ให้จัดการโสกันต์และเฉลิมพระนามของทั้งสองพระองค์ขึ้นพร้อมกันบริเวณพระที่นั่งดุสิตมหาปราสาท เมื่อวันที่ 4 มีนาคม พ.ศ. 2448 โดยพระองค์ได้รับการสถาปนาเป็นเจ้าฟ้าต่างกรม มีพระนามตามจารึกในพระสุพรรณบัฏว่า สมเด็จพระเจ้าลูกยาเธอ เจ้าฟ้าประชาธิปกศักดิเดชน์ ชเนศรมหาราชาธิราช จุฬาลงกรณ์นารถวโรรส อุดมยศอุกฤษฐศักดิ์ อุภัยปักษนาวิล อสัมภินชาติพิสุทธ์ มหามงกุฎราชพงษ์บริพัตร บรมขัตติยมหารัชฎาภิสิญจน์พรรโษทัย มงคลสมัยสมากร สถาวรวรัจฉริยคุณ อดุลยราชกุมาร กรมขุนศุโขไทยธรรมราชา